ગાંધીનગરઃ ગુજરાતના બહુ ચર્ચીત બિટકોઈન કેસ કોઈ પણ હિન્દી ફિલ્મને ટક્કર મારે તેવો પ્લોટ છે, જેમ ડુંગળીનું એક પડ ખોલો તેની નીચે બીજુ પડ મળે  તેમ છેલ્લાં દોઢ વર્ષથી એક પછી એક નવી ઘટનાઓ બહાર આવી રહી છે, બિટકોઈન કેસના ફરાર આરોપી શૈલેષ ભટ્ટની સગી સાળી નિશા ગોંડલીયાએ પોતાને દુબઈથી ધમકી મળી રહી છે તેવી ફરિયાદ જામનગર પોલીસમાં નોંધાવી હતી તે આપ જાણો છો, પણ આ દરમિયાન શુક્રવારના રોજ નિશા ગોંડલીયા ગાંધીનગર ડીજીપી ઓફિસ પહોંચ્યા હતા જ્યાં તેમણે પોતાને આ કેસના સાક્ષી બનાવવામાં આવે તેવી અરજી આપી છે.